Cornelius pelasi Tanskan A-maajoukkueessa ensimmäisen kerran syys- ja lokakuussa 2012. Vuonna 2013 hän pelasi seitsemän maaottelua ja teki ensimmäiset kolme maaliaan ystävyysottelussa Kanadaa vastaan tammikuussa 2013. Vuonna 2014 hän pelasi yhden maaottelun ja palasi maajoukkueeseen vuonna 2016 kolmen ottelun verran. Vuonna 2017 hän pelasi kuusi maaottelua ja vuonna 2018 samoin kuusi, joista kolme Venäjällä pelatuissa MM-kilpailuissa. Vuonna 2019 hän pelasi kaksi EM-karsintaottelua. Hän pelasi kaksi maaottelua vuonna 2020 ja seuraavan kesäkuussa 2021, joten ennen kesän 2021 EM-kilpailuja hän oli pelannut yhteensä 30 maaottelua ja tehnyt niissä kymmenen maalia. EM-kilpailujen alkulohkossa hän tuli vaihtopelaajana kentälle joukkueensa kaikissa kolmessa ottelussa.